钦定古今图书集成/历象汇编/历法典/第119卷 > 《算法统宗七》 > 斜田截积图
## 钦定古今图书集成/历象汇编/历法典/第119卷 > 《算法统宗七》 > 斜田截积图

法曰：置截中广六步，减上广四步，馀二步，以乘长三十二步，得六十四步为实。却将南北二广相减，馀八步为法，除之，即得。若截下长。

置下广，减中广，馀六步。以乘原长，得一百九十二步
为实。以上下二广相减，馀八步为法，除之，得截下长
二十四步。《合问》。

今以前图截下长二十四步，问截中广若干？

答曰：“六步。”

法曰：将下广减去上广四步，馀八步为实。以原长三
十二步为法除之，每长一步，得阔差二分五釐。就以
此为法，以乘下长二十四步，得阔差六步。以减下阔
一十二步，馀六步，即是中广合问。

今有梯田，积一千五百步，北广四十步，中长五十步，
问南广若干？

答曰：“南广二十步。”

法曰：置积一千五百步，倍之，得三千步为实。以长五
十步为法，除之，得六十步，于内减北广四十步，馀得
南广二十步。《合问》：

原有斜田，南广四步，北广十步，长一十二步。今欲增
作句股样式，问股长出若干？